alexandrainst/scandi-wiki huggingface dataset:
Nina Baldytsjova

Nina Viktorovna Baldytsjova (russisk: Нина Викторовна Балдычёва; født 18. juli 1947, død 27. januar 2019) var en sovjetisk langrennsløper som deltok i de olympiske vinterleker i 1976 i Innsbruck og 1980 i Lake Placid.

Baldytsjova ble olympisk mester i langrenn under Vinter-OL i 1976 i Innsbruck. Hun var med på det sovjetiske stafettlaget som vant 4 × 5 km stafett for damer foran Finland og Norge. De andre på laget var Zinaida Amosova, Raisa Smetanina og Galina Kulakova. I den individuelle konkurransen på 5 km ble hun nummer tre bak Helena Takalo fra Finland og Raisa Smetanina fra Sovjetunionen.

Fire år senere, under Vinter-OL i 1980 i Lake Placid, vant hun sølvmedalje på damenes 4 × 5 km stafett. Sammen med Nina Rotsjeva, Galina Kulakova og Raisa Smetanina kom hun på andreplass, bak Øst-Tyskland.

OL-medaljer 
 1976  Innsbruck -  Gull i langrenn, 4 x 5 km stafett, damer  Sovjetunionen
 1980  Lake Placid -  Sølv i langrenn, 4 x 5 km stafett, damer  Sovjetunionen
 1976  Innsbruck -  Bronse i langrenn, 5 km, damer  Sovjetunionen

VM-medaljer 
 1970  Vysoké Tatry -  Gull i langrenn, 3 x 5 km stafett, damer 
 1974  Falun -  Gull i langrenn, 4 x 5 km stafett, damer 
 1970  Vysoké Tatry -  Bronse i langrenn, 5 km, damer

Referanser

Eksterne lenker 
 

Sovjetiske langrennsløpere
Olympiske mestere for Sovjetunionen
Olympiske sølvmedaljevinnere for Sovjetunionen
Olympiske bronsemedaljevinnere for Sovjetunionen
Verdensmestere i langrenn
Deltakere under Ski-VM 1970
Deltakere under Ski-VM 1974
Deltakere for Sovjetunionen under Vinter-OL 1976
Langrennsløpere under Vinter-OL 1976
Deltakere for Sovjetunionen under Vinter-OL 1980
Langrennsløpere under Vinter-OL 1980
Olympiske medaljevinnere i langrenn
Marlies Rostock

Marlies Rostock (født som Fraas 20. april 1960 i Klingenthal, senere gift Dotzauer) er en østtysk kvinnelig langrennsløper som deltok i de olympiske vinterleker 1980 i Lake Placid.

Rostock ble olympisk mester i langrenn under vinter-OL 1980 i Lake Placid. Hun var med på det østtyske stafettlaget som vant 4 x 5 km stafett for damer, foran  Sovjetunionen og Norge. De andre på laget var Carola Anding, Veronika Schmidt og Barbara Petzold. Hun var en periode gift med den østtyske kombinertløperen Uwe Dotzauer.

OL-medaljer 
 1980  Lake Placid -  Gull i langrenn, 4 x 5 km stafett, damer  Øst-Tyskland

VM-medaljer 
 1978  Lahtis -  Sølv i langrenn, 4 x 5 km stafett, damer

Referanser

Eksterne lenker 
 

Tyske langrennsløpere
Olympiske mestere for Øst-Tyskland
Medaljevinnere under Vinter-OL 1980
Deltakere for Øst-Tyskland under Vinter-OL 1980
Langrennsløpere under Vinter-OL 1980
Personer fra Vogtlandkreis
Fødsler i 1960
Olympiske medaljevinnere i langrenn
Una Nwajei

Una Obiose Kriston Nwajei er en nigeriansk-engelsk fotballspiller som spiller på Amazon Grimstad. 

Nwajei ble født den 17. mars 1977 i Nigeria. Hun kom relativt tidlig til England, der hun reagerte på at hun ikke fikk spille fotball på skolen eller i klubbøyemed. Nwajei beholdt imidlertid fotballinteressen, og valgte visstnok universitet, Southampton Solent University, på grunn av at det eneste laget i Sør-England som spilte i den øverste divisjonen, Southampton Saints WFC, lå i nærheten. Nwajei tok utdannelse i Business and Information Technology ved universitetet i 2002.

I januar 2002, i sitt siste år i utdannelsen, debuterte hun på det engelske landslaget.. Etter fullført utdannelse flyttet hun til London og Fulham Ladies. I Fulham vant Nwajei trippelseier i sin første og eneste sesong som profesjonell fotballspiller. Etter at Fulham ble omgjort til en halvprofesjonell klubb, dro Nwajei med lagkameratene Katrine Pedersen, Margunn Haugenes og Kristy Moore (Marianne Pettersen spilte i sesongen før Nwajei) til Norge. Mens Pedersen og Moore dro til Fløya, dro Nwajei og Haugenes til Amazon Grimstad.

Nwajei ble en øyeblikkelig hit i Amazon, og var med på å sikre opprykket i 2005. I Amazons første sesong i den øverste divisjonen scoret Nwajei 14 mål. Hun ble lagets ubestridte toppscorer, og endte på fjerdeplass blant Toppseriens toppscorere. Nwajei ble noe klosset trukket inn i en sak mot Amazon Grimstad samme år, da laget sparket trener og fire spillere. Det ble spekulert i om Roald Eriksen, daværemde styreformann, hadde for mange roller, der én av dem er at han var sponsor for Nwajei. Da Nwajei jobbet på et rørleggerkontor og på et hotell, er det lite trolig at denne historien dreier seg om store pengene.

Året etter gikk det dårligere både for laget og for Nwajei, og hun scoret bare fem mål, og endte på fjerdeplass i klubben (det var en tredelt førsteplass med seks mål). Imidlertid var hun vesentlig for laget i 2008-sesongen, der hun under den nye treneren Tor Martin Hegrenes scoret 11 mål. På tross av denne innsatsen, var ikke Hegrenes særlig imponert, noe han ga uttrykk for i et intervju med Fædrelandsvennen.

Nwajei fant seg dermed ny arbeidgiver i Team Strømmen, og hun fortsatte å score mange mål, tilsammen 14. Hun opplevde også i 2009 å spille i den norske cupfinalen, men på tross av flere gode sjanser, greide verken hun eller de andre Strømmen-spillerne å score mål, og laget tapte 0-1. Da Hegrenes ble avskjediget av Amazon Grimstad og Una Nwajeis gamletrener Gaute Haugenes (fra Fulham og de to første sesongene i Amazon Grimstad) ble nyansatt, ble Una Nwajei kontaktet av Amazon, og hun takket til slutt ja.

Meritter
Med Fulham
 Seriemester 2003
 FA-Cupmester 2003
 Ligacupmester 2003

Med Amazon:
Opprykk 2005 

Med Team Strømmen
Sølv i cupfinalen 2009

Referanser 

Engelske fotballspillere
Fotballspillere for Amazon Grimstad FK
Fotballspillere for LSK Kvinner
Knud Jeppesen

Knud Jeppesen (født 15. august 1892, død 14. juni 1974) var en dansk musikkforsker og komponist. Han var internasjonalt kjent for sin forskning i 1500- og 1600-tallets musikk og hans doktorgradsdisputas Palestrinastil med særligt henblik paa Dissonansbehandlingen fra 1923 vakte europeisk oppsikt. Jeppesen var lærer i musikkteori ved Det Kgl. Danske Musikkonservatorium i 1920–47 og professor ved Aarhus Universitet i 1947–57. Hans lærebok i vokalpolyfoni Kontrapunkt fra 1930 var nyskapende og ble anvendt i årtier ved musikkstudiene i Danmark.

Som komponist er han kjent for vakre sanger til danske tekster, klassiske kirkesanger og motetter, og endelig operaen Rosaura (etter Goldoni), som ble uroppført på Det Kgl. Teater i København 20. september 1950.

Hans korsanger Bygen flygter, Forunderligt så sødt et smil, Fjorden og Angelus er ofte sunget av danske kor.

Komposisjoner 
 1919 Violinsonate 
 1936 Reformationskantate 
 1940 To Patetiske sange
 1941 Hornkoncert
 1941 Lille Sommertrio (for fløyte, cello og klaver)
 1942 Te Deum Danicum (premiert og oppført i Statsradiofonien (Danmarks Radio))
 1945 Dronning Dagmar Messe
 1949 Ørnen og skarnbassen
 1950 Rosaura, opera i 3 akter med tekst av komponisten etter Goldoni
 1951 Du gav mig o herre en lod af din jord (C. R. Sundell)

Diskografi 
 1996 Musik ved Susåen med Storstrøms Kammerensemble (Lille Sommertrio) (Helikon – HCD1023)
 2003 Monteverdi – Knud Jeppesen med Musikstuderendes Kammerkor, dir. Finn Mathiassen (Point – PCD5161/2)

Referanser

Eksterne lenker 
 Nekrolog i Dansk Musik Tidsskrift
 Sanger i Wikisource

Danske komponister
Danske pedagoger
Musikkforskere
Musikkhistorikere
Alumni fra Det Kongelige Danske Musikkonservatorium
Ansatte ved Det Kongelige Danske Musikkonservatorium
Personer fra København
Jag vill ha en egen måne

«Jag vill ha en egen måne» er en svensk ballade med melodi av Ted Gärdestad og tekst av Kenneth Gärdestad. Ted Gärdestad utgav den på singlen Polar POS 1155 i april 1972 og sangen ble hans første hit. Den ble også testet på Svensktoppen, hvor den lå i fjorten uker i perioden 11. juni – 10. september 1972 og blant annet toppet listen.

Sangen har blitt en vise med bestående popularitet. Den har også blitt spilt inn på plate av andre musikere, blant annet av dansebandet Thorleifs på albumet Kurragömma (Tor TORS 264) i 1978.

En mer rockete versjon ble fremført av Gamblers i Dansbandskampen 2009.

Norske versjoner 
Arne Riis og Steinar Storm Kristiansen har skrevet norske tekster. I Roos' versjon bærer den tittelen «Min egen måne». I Storm Kristiansens versjon heter den «Jeg vil ha en egen måne».

Referanser

Eksterne lenker 
 Gärdestads fremføring

Svenske sanger
Sanger fra 1972
Cheech Marin

Richard Anthony «Cheech» Marin (født 13. juli 1946 i Los Angeles i California) er en amerikansk komiker og skuespiller mest kjent fra komikerparet Cheech og Chong, som ble startet på 1970-tallet.

Referanser

Eksterne lenker 
 
  

Skuespillere fra USA
Cannabisaktivister fra USA
Personer fra Los Angeles
Arkeologiåret 1730

Arkeologiåret 1730 er en oversikt over blant annet utgravninger, fødte og avdøde personer med tilknytning til arkeologi i 1730.

Utgravninger
Formelle utgravninger forsetter i Pompeii.

Fødsler

7. april – Hubert-Pascal Ameilhon, fransk historiker, bibliotekar og egyptolog (død 1811)
13. desember – William Hamilton, skotsk diplomat, antikvar, arkeolog og vulkanolog (død 1803)
14. desember – James Bruce, skotsk oppdagelsesreisende, reiseskildrer og egyptolog (død 1794)

Dødsfall
6. november 1725/1730 – Carl Gustav Heraeus, svensk-østerriksk numismatiker og antikvar (født 1671)

Referanser 

en:1730s in archaeology
Brynje

Brynje var fra eldre tid (vikingtiden og inn i middelalderen) en trøye eller skjorte av metalltråder, oftest jern, som var flettet/strikket sammen slik at brukeren beholdt bevegeligheten. Plagget var ment å dekke mot hogg, stikk og til en viss grad mot pilskudd. I og med nettingpreget, ble også plager med kondens mindre fremtredende.

Inntil riddertidens heldekkende rustninger i jernplater, var brynjer og nærslektede plagg som dekket større deler av kroppen, den beste beskyttelsen en soldat kunne ha, sammen med skjold og hjelm.

De mindre velstående brukte ofte lærtrøyer med påsydde jernringer for å oppnå liknende beskyttelse.

I dag bruke brynjenavnet blant annet om helsetrøyer.

Se også
 Ringbrynje

Rustning
Middelalderen
Villacher Alpenarena

Villacher Alpenarena er et idrettsanlegg i Möltschach i Villach i Østerrike. Anlegget består av fire hoppbakker med størrelse K90 (HS98), K60 (HS65), K30 (HS32) og K15, samt langrennsløype. Det er eid av SV Villach. Den største hoppbakken har fem ganger blitt brukt i verdenscupen i hopp, og har også hatt renn i kontinentalcupen både for menn og kvinner.

Anerkjent bakkerekord på snø i K90-bakken er 103,5 meter, satt av David Unterberger (Østerrike) i det østerrikske juniormesterskapet 1. februar 2008. I K60- og K30-bakkene er bakkerekorden henholdsvis 68 meter (Lukas Tschuschnig, Østerrike) og 32 meter (Siegfried Mörtl, Østerrike).

Historie 
Det første dokumenterte hopprennet ved Villach ble arrangert i 1909. I 1937/38 ble hoppanlegget ombygd, og det ble raskt satt i stand igjen etter andre verdenskrig. De neste tiårene ble det regelmessig arrangert internasjonale hopprenn i anlegget.

Mellom 1993 og 1995 ble hoppanlegget ombygd og utvidet. Alle hoppbakkene fikk plastmatter, og det ble i tillegg bygd langrennsløype. Det nyombygde anlegget ble innviet med verdenscuprenn i hopp 8. desember 1995. Det har også blitt arrangert verdenscuprenn i anlegget i 1997, 1999, 2001 og 2007, samt flere renn i kontinentalcupen. Det har ikke blitt brukt i verdenscupen i kombinert, men har hatt internasjonale renn på lavere nivåer.

Villacher Alpenarena ble brukt under veteran-VM i skihopping og kombinert i 2005 og 2006. I 2006 ble mesterskapet holdt i Kranj og Medvode i Slovenia, men rennet i den største bakken ble på kort varsel flyttet fra Bauhenk i Kranj til Villacher Alpenarena i Villach på grunn av kraftig vind. Veteran-EM sommer ble arrangert i Villach i 2006 og 2010.

Viktige renn

Menn

Kvinner

Kilder 
 Villacher Alpenarena: Schisprunganlage
 Skisprungschanzen-Archiv: Villach
 FIS Ski Jumping: Villach – Alpenarena
 Eastern Ski Jumping & Nordic Combined Foundation, Inc.: International Masters Championships – Ski Jumping and Nordic Combined Skiing
 FIS: Resultater

Eksterne lenker 
 
 Villacher Alpenarena (offisielt nettsted)

Hoppbakker i Østerrike
Langrenn
Kärnten
Helsetrøye

Helsetrøye  eller nettingtrøye, er et klesplagg beregnet som undertøy for overkroppen. De finnes i utgaver fra singlet til langermet. De vanligste er i bomull, men der er pr. 2010 introdusert helsetrøyer også i ull. Disse finnes også i kvinnelige modeller.

Helsetrøyen ble funnet opp av Kaptein Henrik Brun fra Uvdal på 1920-tallet, Brun arbeidet som kaptein i blant annet Garden og utviklet helsetrøyen basert på sin lange erfaring fra fjellet.

Hans første helsetrøyer var heklet for hånd i tynn bomullstråd, Brun titulerte selv plagget som Brynje.

Vinteren 1932 utførte Brun flere tester for hæren og erfaringene var svært positive, han holdt blant annet et foredrag om Brynjen og bekledning i Oslo militære samfunn 13. februar 1933.

Grunnet dårlig økonomi i Forsvaret ble Brynjen kun innført i noen mindre avdelinger.

Etter andre verdenskrig kjøpte Jacobsen konfeksjonsfabrikk i Larvik, Bruns patent og rettighetene til å benytte navnet Brynje.

Brynje trikkotasjefabrikk i Larvik har siden kjøpet av Bruns patent produsert helsetrøyer i forskjellige materialer og for andre produsenter som blant annet E.K.T og Kvitebjørn.

Omkring 1980 var det også mulig å få nylonundertøy i nettingvev. Nettingtrøyer for kvinner ble forsøkt introdusert omkring 1980 uten at de ble den store sommermoten i nordlige strøk.

Plaggene er vanligst for menn. Mange fikk dem introdusert som del av standardutrustningen til militærtjeneste i kalde strøk. De var beregnet som innerste plagg, under vanlig vinterundertrøye av bomull.

Fordelene med bomullsplagg er at de er vaskbare, rimelige og slitesterke. Bomull er bra isolerende så lenge det ikke er fuktig, men trekker varme fra kroppen når vann skal drives vekk/tørkes opp. Nettingmønsteret gjør at varmetapet minskes ved at det holdes et luftlag innerst mot kroppen tross fuktighet (svette) i  bomullsplaggene.

Eksterne lenker
 

Klesplagg
Leif Halvorsen

Leif Fritjof Halvorsen (1887–1959) var en norsk fiolinist, dirigent og komponist.

Liv og virke 

Halvorsen var ansatt som fiolinist ved Nationaltheatrets orkester fra 1904 til 1906, i Harmonien 1906 til 1907 og i Berlin og Paris fra 1908 til 1914.  Han debuterte i Kristiania i 1908. Halvorsen var konsertmester i Nationaltheatrets orkester fra 1915 til 1917, og kapellmester ved Opera Comique i Kristiana fra 1918 til 1921, hvor han ledet en rekke operaoppførelser. Fra 1917 til 1918 var han musikkritiker i Tidens Tegn. I en årrekke var han primarius i Den norske strykekvartett. 

Han overtok i 1920 som dirigent for Cæciliaforeningen etter Karl Nissen og i 1921 Handelsstandens Sangforening. I 1930 ble han dirigent for Holters korforening. 

Leif Halvorsen var en sterkt ettertraktet fiolinpedagog og komponerte fiolinstykker, en strykekvartett, to kantater, klaverstykker og sanger til tekster av Heinrich Heine og Vilhelm Krag.

I 1921 satte han musikk til stumfilmen Markens grøde, regissert av den danske filmregissøren Gunnar Sommerfeldt. Dette var den første norske filmen som fikk originalskrevet musikk. Premieren fant sted på Nationaltheatret 26. desember 1921, der Knut Hamsun selv var til stede. I 2009 ble filmen med musikk av Leif Halvorsen vist under Hamsunjubileet på Hamarøy. En DVD med filmen er nå utgitt. Her spiller KORK musikken til Leif Halvorsen.

Flere dirigenter har ment at Leif Halvorsen var en foregangsmann innen filmmusikk med tanke på det melodiske og instrumentasjonen.
Blant hans mange fiolinelever var Ørnulf Boye Hansen.

Leif Halvorsen giftet seg i 1915 med sangerinnen Haldis Halvorsen, født Michelsen (1889–1936).

Fartein Valen dedikerte sin Sonate for fiolin og klaver (opus 3) (skrevet mellom 1912 og 1919) til Leif Halvorsen.

Referanser

Eksterne lenker 
 
 

Norske fiolinister
Norske dirigenter
Norske komponister
Norske musikk-journalister
Personer fra Oslo
Romerike Bakkesenter

Romerike Bakkesenter, også kalt Lundbybakkene, er et skihoppanlegg i Hurdal i Akershus. Anlegget ligger ved Lundbymoen, sørvest for Prestegårdshagen, og består av seks hoppbakker med størrelse K90, K63, K40, K25, K15 og K6. Det har flomlys, men ikke plastmatter.

Bakkerekorden i K90-bakken er 101,5 meter, satt i 2009. I K63-bakken er bakkerekorden 73 meter, satt av Marius Småriseth.

De tre største bakkene i anlegget ble brukt under veteran-VM 1994. Romerike Bakkesenter var arena for hopp og kombinert hopp under hovedlandsrennet på ski 2010, som ble arrangert i Hurdal og Nes.

Kilder
Romerike Bakkesenter
Skisprungschanzen-Archiv: Hurdal
Hovedlandsrennet 2010
Idrettsanlegg.no: Lundbybakken K90, K63, K40, K25, K15

Hoppbakker i Norge
Idrettsanlegg i Viken
Byggverk i Hurdal
Edward Drinker Cope

Edward Drinker Cope (født 28. juli 1840, død 12. april 1897) var en amerikansk zoolog, som arbeidet med paleontologi, herpetologi, iktyologi og sammenlignende anatomi.

Priser og utmerkelser (utvalg) 
 1879 – Bigsbymedaljen

Referanser 

Zoologer fra USA
Herpetologer
Autorer for zoologi
Personer fra Philadelphia
Spencer Fullerton Baird

Spencer Fullerton Baird (født 3. februar 1823, død 19. august 1887) var en amerikansk zoolog, som arbeidet med ornitologi og iktyologi. Han var bl.a den første som beskrev Oithona, en slekt av hoppekreps.

Baird var nestleder ved Smithsonian Institution i Washington, DC 1850–78, og var deretter leder  fram til sin død. Under hans ledelse ble det naturhistoriske museet ved institusjonen bygget opp til å bli et av de fremste i verden.

Referanser 

Zoologer fra USA
Autorer for zoologi
Personer fra Reading i Pennsylvania
Fødsler i 1823
Dødsfall i 1887
Olav og Emma Duuns hus

Olav og Emma Duuns hus «Fjellvang» er et museum og en villa i Holmestrand. Den er kjent som et kunstnerhjem ettersom forfatteren Olav Duun (1876–1939) bodde her i årene 1914–1939.

Duuns hadde flyttet til Holmestrand i 1908 da Duun ble ansatt som lærer ved Ramberg skole. De bodde forskjellige steder de første årene, inntil de kjøpte Fjellvang i 1914. Olav Duun bodde i huset resten av livet, og enken Emma Duun bodde her til sin død i 1970. Ekteparet hadde en datter, som var barnløs.

Huset ligger dramatisk til, oppe på fjellet, med bratte berg nære ved, og med god utsikt over fjorden. Husets første etasje er bevart slik ekteparet Duun hadde det, og inneholder et bibliotek med boksamling, manuskript og brev. Husets andre etasje er innredet for stipendiater. I hagen finnes en minnepark.

Duuns forfatterskap er nesten i sin helhet lagt til Namdalskysten, og det er lite i bøkene hans som kan tyde på noen direkte impulser fra huset eller miljøet rundt ham.

Huset ble ved Emma Duuns død overdratt til Olav og Emma Duuns Stiftelse, etablert i 1973 for å bevare huset som et minne over forfatteren. Stiftelsens styre har representanter fra kommunen, forfatterforeningen, Duun-familien og Duun-venneforeninger. Parken ble åpnet i 1976 til forfatterens 100-årsminne. Huset inngår i museumsenheten  er tilgjengelig for publikum etter avtale, og på søndager i juni-august.

Se også 
 Øver-Dun, Olav Duuns barndomshjem på Jøa

Kilder 
 Norske kunstnerhjem; temanummer av Fortidsvern; nr 3, 2005
 Hilde Diesen. Dikterhus. Tell forlag, 1994 (''bokhylla.no – fulltekst)
 
 Olav og Emma Duuns hus på www.nord-jarlsberg.museum.no
 Vestfoldportalen: Kronikk av Kåre Glette
 Olav Duuns forfatterhjem på www.holmestrand.kommune.no
 Olav Duun-stevnet i parken ved Duun-huset Blogg-artikkel om Duun-stevnet 2013 under Holmestrand Kulturfestival 2013

Eksterne lenker 
 

Norske kunstnerhjem
Byggverk i Holmestrand
Museer i Vestfold og Telemark
Litterære museer
Museer etablert i 1973
Holmestrands historie
Kultur i Holmestrand
Anne Archer

Anne Archer (født 24. august 1947 i Los Angeles i California) er en amerikansk skuespiller. Hun debuterte i filmene The Honkers og Cancel My Reservation fra 1972. Den siste filmen hun har spilt i per 1. januar 2010 er Ghosts of Girlfriends Past fra 2009.  

Archer fikk sitt gjennombrudd med rollen som den forrådte husmoren og kona til Michael Douglas i thrilleren Fatal Attraction. Filmen ga henne en Oscar-nominasjon for beste kvinnelige birolle. Hun spilte senere legen og kona til CIA-analytikeren Jack Ryan i to filmer som er basert på romanene til Tom Clancy i filmen Patriot Games fra 1992 og 1994-filmen Overhengende fare der hun spilte mot Harrison Ford. 

Archer er medlem av Scientologikirken. I 2006 grunnla Archer non-profit organisasjonen Artister for menneskerettigheter (Artist for Human Rights) som er en gren av Scientologi-kirken. Artist for Human Rights forfekter like rettigheter for alle mennesker.

Referanser

Eksterne lenker 
 
  

Personer fra Los Angeles
Scientologer
Skuespillere fra USA
Fødsler i 1947
Norges unioner

Norge ble gradvis samlet til ett rike mellom 800-tallet og 1300-tallet, og unionene nedenfor gjelder derfor ikke alltid hele Norge som vi kjenner det i dag, men deler av landet.

 1000–1015 Trønderhøvdinger styrte Norge på vegne av Danskekongen Svein Tjugeskjegg.
 1025–1035 Norge under den danske kongen Knut den mektige, Nordsjøveldet.
 1217–1349 Norgesveldet. Norge hadde sin storhetstid og hadde Island, Grønland og Færøyene under seg.
 1319–1343 Norge i personalunion med Sverige. Kongen var tre år (1319) gamle Magnus.
 Den norske Håkon VI giftet seg med den danske prinsessen Margrete i 1363, de fikk sønnen Olav.
 1380–1814 Norge og Danmark i union, Olav ble Konge.
 1397–1523 Kalmarunionen. Norge med Island og Grønland, Sverige med Finland og Danmark samlet.
 1449–1450 Norge og Sverige i union, under svenske kong Karl Knutson.
 1513 Sverige ut av Kalmarunionen.
 1537 Norge styrt fra København, under Kong Kristian III. Kongen innfører reformasjonen i Danmark-Norge, vi går fra katolsk kristendom til luthersk kristendom. Under det danske styret får Norge dansk skriftspråk, og det  norske riksrådet forsvinner for alltid.
 1814-1905 Norge i union med Sverige. Danmark måtte avgi Norge til Sverige etter at Danmark var med og tapte Napoleonskrigene på franske Napoléon Bonapartes side. 
 1814 Norge får egen grunnlov.

Kilder
Fakta funnet i læreboka Historie for vg2, fra de eldste tider til 1700-tallet, av Ivar Libæk, Øivind Stenersen, Asle Sveen og Svein A. Aastad, og litt på andre sider på wikipedia.

Norges historie
Eidslandet

Eidslandet (også kalt Eidsland) er ei bygd i Vaksdal kommune i Hordaland. Den ligger innerst i Eidsfjorden, i de nedre delene av Eksingedalen. Det bor rundt 120 personer på Eidslandet.

Bygda har butikk, barneskole (nedlagt fra høsten 2009), grendehus, kapell og skytebane. 

Elva Ekso, som er rik på laks, sjø- og fjellaure, munner ut i Eidsfjorden ved Eidslandet. Ved bygda ligger også Myster kraftverk, drevet av BKK.

Modalen-Eksingedalen Billag har sitt hovedkontor på Eidslandet.

Eksterne lenker 
 eidsland.info
 mebas.no

Bosetninger i Vaksdal
Knoll

En knoll i botanisk sammenheng er oppsvulmede røtter eller stengler som lagrer opplagsnæring hos flerårige planter. Stengelknoller dannes på deler av stengelen, enten over jorden, eller under jorden på jordstengler. Det er et klart skille på stengelknoller og rotknoller, der sistnevnte er oppsvulmede røtter. Røtter danner aldri blad, men det kan stengler gjøre, enten de vokser over eller under jorden. Det er en uklar grense mellom ammerøtter hvor bare deler av roten er svulmet opp, og rotknoller hvor store deler av roten svulmer opp. Hos noen planter dannes det knoller som består av både vev fra stengelen og vev fra roten samtidig.

Poteter er stengelknoller dannet i spissen av sideskudd som vokser ut fra jordstengelen. Noen andre planter som danner slike knoller er jordskokk (Helianthus tuberosus), tidløs (Colchicum autumnale) og krokus (Crocus spp.). Søtpoteter er rotknoller som dannes av rotvev. Noen andre planter som danner rotknoller er kassava og yamsrot.

Stivelse er det mest utbredte stoffet som lagres i planters lagringsvev. Det lagres i plastider. Fruktaner er et annet stoff som lagres i vakuoler i blad og stengler, foruten i røtter eller rotstokk hos noen kurvplanter. Det er lange kjeder av molekylet fruktose som kan være både lineære og greinete molekyler. På grunn av det høye innholdet av næring er mange knoller er viktige næringskilder for dyr og mennesker.

Referanser 

Plantemorfologi